ועדת הפנים והגנת הסביבה, כנסת 20, פרוטוקול מספר 787, 2019-01-01 16:00

יואב קיש: אני פותח את ישיבת ועדת הפנים והגנת הסביבה בנושא הצעת חוק הרשויות המקומיות (בחירת ראש הרשות וסגניו וכהונתם) (תיקון מס' 36) (מינוי סגן ראש רשות), התשע"ט-2019.

יואב קיש: הצעת החוק עברה קריאה ראשונה לא מזמן ואנחנו מתכנסים למעשה להכנה לשנייה ושלישית.

יואב קיש: אני ביקשתי תיקון לנוסח.

יואב קיש: נגיד את השינויים תוך כדי.

יואב קיש: תכף יגיע המציע ורק אגיד – בעיקרון, הכוונה היא להשלים את החקיקה עכשיו, בוועדה, ושזה יעלה היום ויסתיים להכנה לקריאה שנייה ושלישית.

יואב קיש: הייעוץ המשפטית תומך במשימה הניהולית של הדבר הזה.

יואב קיש: מעבר לזה, יש פה את נציג עיריית ירושלים?

יואב קיש: הלך, אבל דיבר אתי ראש עיריית ירושלים ואמר שאם אנחנו מתייחסים למספר של 100 אלף לכל סגן, נאמר שאנחנו מעל 900 אלף.

יואב קיש: לדעתי הוא לא מעל 900 אלף - - -

מכלוף מיקי זוהר: 980 אלף.

יואב קיש: אז אם ככה – מעל 900, מן הראוי לעדכן את זה בעוד סגן.

יואב קיש: אני חושב שזו הבקשה.

יואב קיש: תקרא בבקשה את הנוסח ואז נתייחס.

 << דובר >> גלעד קרן: הצעת חוק הרשויות המקומיות (בחירת ראש הרשות וסגניו וכהונתם) (תיקון מס' 36) (מינוי סגן ראש רשות), התשע"ט–2019 ונוסיף: "(4) בפסקה (4) במקום "שישה" יבוא "שבעה".

 << דובר >> גלעד קרן: פסקה (4) מתייחסת לעיריית ירושלים.

 << דובר >> גלעד קרן: זה שבעה פלוס שניים שיש בסעיף 14, סך הכל – תשעה סגנים בעיריית ירושלים.

יואב קיש: צריך לכתוב: "בכפוף למעל 900 אלף תושבים".

 << דובר >> גלעד קרן: אין טעם.

 << דובר >> גלעד קרן: המספר כרגע היום הוא - - -

יואב קיש: אני אגיד לך למה: כי אני רוצה בעיקרון שזה יהיה בעתיד כיוחל על כל - -- אז נכון שיש היום זמן רב, קשה לאנשים להבין שאולי גם תל אביב תהיה מעל 900 ואולי אחרים יהיו מעל 900, אבל זו הכוונה.

יואב קיש: אני הולך לפי 100 אלף לסגן – שבגדול, זה הכיוון, לשם.

יואב קיש: אני מקווה, כמו שאני מקווה שיהיו גם מעל 400 אלף, עוד ערים כמו תל אביב, שיצטרפו עוד, אז לי חשוב לייצר תשתית.

יואב קיש: אני לא יכול לייצר את התיקון הזה לירושלים ספציפית בסעיפים האחרים כי יש לה סעיף נפרד, והיא כרגע היחידה שעונה לקריטריון, לכן אני רוצה שיהיה כתוב – בכפוף לכך שמעל 900 אלף תושבים.

 << דובר >> גלעד קרן: שיהיה כתוב: בעיריית ירושלים בכפוף למעל 900 אלף?

 << דובר >> גלעד קרן: השאלה היא אם כל עירייה מעל 900 אלף?

יואב קיש: כל עירייה מעל 900 אלף, אבל מה שקורה זה שירושלים יש לה - - -

 << דובר >> גלעד קרן: ואז צריך להוריד את הסעיף הספציפי של עיריית ירושלים.

יואב קיש: לא, אני לא הולך לעשות את כל הבלאגן הזה.

יואב קיש: אז תכתוב – בכפוף לכך שהיא מעל 900 אלף.

 << דובר >> גלעד קרן: בנוסף – תיקון גם לסעיף 15א(1) שזה סעיף שעוסק במספר הסגנים שרשאים לקבל שכר ותנאי שירות מקופת הרשות המקומית, אז גם שם – כרגע הסעיף אומר בפסקה (8) שעיריית ירושלים יכולים לקבל עד 8 סגנים - - -

יואב קיש: - - -

 << דובר >> גלעד קרן: עד 8 סגנים בשכר.

יואב קיש: בוודאי.

איתי טמקין: למה צריך לתקן את המדרגה של 500 ל-400?

איתי טמקין: תל אביב היא מעל 500 כבר היום, לא?

 << דובר >> גלעד קרן: החוק הזה לא מתייחס רק לעיריית תל אביב.

 << דובר >> גלעד קרן: יכול להיות שתהיה עירייה שהיא - - -

יעל גרמן: אתה מוציא כל כך מהר את המרצע מהשק?

יעל גרמן: טראח, מראה את זה שזה חוק פרסונאלי רק לתל אביב?

יואב קיש: דיברנו על זה.

מכלוף מיקי זוהר: - - -להסתיר את זה, דרך אגב, בשונה ממה שאתם חושבים.

איתי טמקין: זו גם עמדה ממשלתית וגם עמדה מקצועית שלנו, ונסדיר אותה.

איתי טמקין: בניגוד לעיריית תל אביב שאל נסמכת על כספים ממשלתיים, עיריית ירושלים – רק סיימנו אתם לפני שבועיים-שלושה משא ומתן ארוך לגבי התקציב לשנת 2019.

איתי טמקין: במסגרת המשא ומתן הזה העירייה הציגה אתגרים תקציביים משמעותיים וכתוצאה מכך המדינה הגדילה את הסיוע התקציבי לעיריית ירושלים בשנת 2019, והוצג לנו, לפחות בדיונים אתנו, שגם אחרי הסיוע הממשלתי עיריית ירושלים נמצאת במצב תקציבי לא פשוט.

איתי טמקין: אנחנו סבורים שבניגוד לעיריית תל אביב שיש לה את היכולות הכלכליות להתמודד עם זה, לעיריית ירושלים המשמעות היא פגיעה בשירותים - - -

יואב קיש: אבל הסעיף הזה כפוף, או שהוא לא כפוף לזה ש - - -

 << דובר >> גלעד קרן: לא.

 << דובר >> גלעד קרן: בירושלים הוא לא כפוף.

יואב קיש: אז זו הבעיה שלך.

איתי טמקין: הבעיה שלי היא שבאופן כללי זו רשות שגם אם היא לא מסיימת בגירעון, זה בצורה פיקטיבית כי בסוף הממשלה כל שנה מגדילה את התקציב כדי שהיא לא תסיים בגירעון.

איתי טמקין: בירושלים עדיין, לפחות לפי מה שמוצג לנו, היא נמצאת באתגרים תקציביים כל כך משמעותיים שכל 800 אלף או מיליון שקל בתקציב העירייה הוא קריטי, וברור שעוד סגן בעירייה שם, המשמעות זה פגיעה בשירותים.

יואב קיש: ואם אני מוריד את "למעט ירושלים" בסעיף, בהמשך לדבריך, זה אומר שהם צריכים לבקש את זה מכם.

איתי טמקין: לא מאתנו, ממשרד הפנים.

יואב קיש: ואז זה בסדר?

איתי טמקין: התשובה שלי היא – לא, כי הניסיון מראה שהבקשות האלה לא נדחות גם בעיריות במצב כלכלי לא טוב.

יואב קיש: אז בשביל מה שמנו את זה?

יואב קיש: אם אתם לא סומכים על משרד - - -

 << דובר >> גלעד קרן: קודם כל – התנאי שכתוב בסעיף הוא שזו עירייה שלא מקבלת מענק כללי לאיזון בשנת הבקשה ובשנתיים שקדמו לבקשה, ולא היה לה גירעון שוטף.

איתי טמקין: עיריית ירושלים לא מקבלת מענק איזון, היא מקבלת מענק בירה, שזה חלף, בעצם, למענק איזון.

איתי טמקין: אז להגדרה הספציפית של מענק איזון העירייה לא נופלת, אבל דה פקטו – זאת בדיוק המשמעות.

איתי טמקין: החוק בדיוק נכתב ככה שזה יהיה לרשויות של מענק איזון, בדיוק בגלל זה.

איתי טמקין: והיום ירושלים מקבלת מענק שהוא מענק בירה ובכל זאת אנחנו נגרום לה לעשות עוד סגן ולקחת את התקציב הממשלתי שהיה אמור לשפר שירותים לאזרח לעוד תפקיד של סגן – לא לזה התכוונו כשהגדלנו את התקציב.

יואב קיש: אז אתם מתנגדים גם אם אני מוציא את הנושא של התיקון בסעיף 15?

איתי טמקין: שמה אומר התיקון?

 << דובר >> גלעד קרן: כרגע, ההצעה שהציע יושב-ראש הוועדה בתחילת הדיון היה לקבוע שבעיריית ירושלים אפשר למנות עד 9 סגנים בשכר.

 << דובר >> גלעד קרן: אם אנחנו משנים את זה ואומרים שזה עד 8 סגנים בשכר אבל יש את המנגנון של סעיף קטן (ב) שאומר: "על אף האמור בסעיף (א) ברשות מקומית שמספר תושביה עולה על 250 אלף, למעט ירושלים..." – זה המצב כרגע, אבל אפשר לשנות את זה – "...

 << דובר >> גלעד קרן: שאינה מקבלת מענק כללי לאיזון בשנת הבקשה ובשנתיים שקדמו לבקשה לא היה לה גירעון..." - - -

יואב קיש: אתה יודע מה?

יואב קיש: עזוב.

יואב קיש: אני לא אכנס לזה.

יואב קיש: כיוון שזה ברגע האחרון ולאור בקשת ראש עיריית ירושלים, אבל כיוון שהאוצר מתנגד ואין לי, לצערי, את נציג עיריית ירושלים, אני לא הולך להילחם, לעשות משהו שאתם מתנגדים אליו.

יואב קיש: היתה בקשה של ראש העיר.

יואב קיש: אני כיבדתי אותה, אני חושב שהיא הגיונית.

יואב קיש: אתם טוענים שלא?

יואב קיש: ירד, נגמר הסיפור.

יואב קיש: תוריד את התיקון.

יואב קיש: נישאר בנוסח שהיה.

יואב קיש: הנוסח המקורי כפי שהיה.

יואב קיש: יש תיקון לנוסח?

יואב קיש: אין לנו תיקון.

יעל גרמן: אני רוצה להסביר מדוע אנחנו מתנגדים לחוק, ואתה יודע שאני הייתי ראש עירייה - - -

יואב קיש: לא ידעתי שאתם מתנגדים.

יעל גרמן: כן.

יעל גרמן: אנחנו מתנגדים.

יעל גרמן: אנחנו מתנגדים כי זה חוק שלמעשה בא לתת אתנן פוליטי.

יעל גרמן: אין בזה צורך אמיתי.

יעל גרמן: אני יודעת כראש עיר - - -

יואב קיש: אבל זה יחליט ראש העיר והמועצה, למה את מונעת מהם להחליט?

יעל גרמן: זהו בדיוק.

יעל גרמן: אני חושבת שאני לא צריכה לתת להם את האפשרות לתת אתנן פוליטי.

יואב קיש: אה, את רוצה למנוע מהם בכלל את הדיון.

יעל גרמן: כן.

יעל גרמן: אני לא רוצה למנוע, אני רוצה להשאיר את המצב כפי שהוא.

יואב קיש: מיקי, יש עתיד מתנגדים.

יואב קיש: אתה יודע את זה?

יעל גרמן: בוודאי שהוא יודע.

מכלוף מיקי זוהר: יש עתיד זו הסיעה הכי פופוליסטית ever עלי אדמות שקמה בכנסת ישראל.

מכלוף מיקי זוהר: הם מתנגדים להכל.

מכלוף מיקי זוהר: הם התנגדו גם לחוק הפורנו כדי לעזור לילדים לא להתעסק בתכנים פורנוגרפיים - - -

יואב קיש: מה קרה אתו?

יואב קיש: עלה או לא עלה?

מכלוף מיקי זוהר: עבר על הראש שלהם כי הם פשוט לוזרים.

מכלוף מיקי זוהר: אז הם התנגדו לחוק הפורנו והתנגדו לחוק של ראש עיריית תל אביב, כי הם לא רוצים להראות - - -הם יפי נפש, והם כאלה נאורים ומתנשאים, זה יש עתיד.

מכלוף מיקי זוהר: אז אם רצית לדעת למה הם מתנגדים, הסברתי לך למה.

יעל גרמן: בתור יפת נפש, אני לא יודעת, בעיניי "יפה" זה תמיד קומפלימנט.

מכלוף מיקי זוהר: לא, לא.

מכלוף מיקי זוהר: זה לא תמיד קומפלימנטים.

מכלוף מיקי זוהר: "טהרנים" ו "צדקנים" זה לא תמיד קומפלימנט.

מכלוף מיקי זוהר: רוב הציבור סולד מטהרנים, צדקנים ויפי נפש.

מכלוף מיקי זוהר: בגלל זה אתם גם לא מתרוממים ליותר מ-11 מנדטים.

יעל גרמן: מה שלא יהיה – כן נתרומם או לא נתרומם – אנחנו ניצמד לערכים שלנו, ובין השאר - - -

מכלוף מיקי זוהר: עד שתיעלמו לאט לאט.

יעל גרמן: זה הציבור יאמר.

יעל גרמן: ובין השאר הערכים שלנו אומרים שלא צריך לבזבז כספי ציבור ולא צריך לתת אתנן פוליטי.

יעל גרמן: אין שום צורך בעוד סגן ראש עיר.

יעל גרמן: אני גם יודעת את זה מניסיוני.

יעל גרמן: אם באמת רוצים עוד סגן ורוצים לתת עוד תפקיד, אז יש הרבה מאוד קופצים על התפקיד גם ללא שכר, ולא צריך לתת שכר.

יעל גרמן: מאידך, כאשר יש אפשרות לתת שכר אז ישנם מה שאנחנו מכירים – אתננים פוליטיים.

יעל גרמן: באים ואומרים: בוא תהיה אתה אצלי בקואליציה, ובתמורה אני אתן לך, ואלה דברים שהם לא ראויים.

מכלוף מיקי זוהר: כך ראית את הסגנים שלך, כאתננים פוליטיים?

מכלוף מיקי זוהר: את היית ראשת עיר.

מכלוף מיקי זוהר: את ראית את הסגנות בשכר כאתנן פוליטי?

מכלוף מיקי זוהר: כך הסתכלת על זה כראש רשות?

יעל גרמן: ראיתי את זה כחלק מהקואליציה.

מכלוף מיקי זוהר: כאתנן פוליטי את הסתכלת על זה.

מכלוף מיקי זוהר: כרגע הודית בזה בפה מלא.

יעל גרמן: זה היה כחלק מהקואליציה.

מכלוף מיקי זוהר: למה שסגן ראש עיר לא יקבל נניח סמכויות לעשות למען הציבור בשכר?

מכלוף מיקי זוהר: הרי אם הוא סגן ראש עיר אולי הוא יטפל בסיפור הספורט או החינוך בעיר?

מכלוף מיקי זוהר: או הרווחה, במשרה מלאה?

מכלוף מיקי זוהר: זה לא רלבנטי, מבחינתך?

יואב קיש: הוא צריך לעשות את זה בהתנדבות?

יעל גרמן: בוודאי.

יואב קיש: אז איך את מביאה אנשים טובים ש - - -

מכלוף מיקי זוהר: בהתנדבות?

מכלוף מיקי זוהר: אז תוותרי על השכר שלך.

מכלוף מיקי זוהר: תהיי בהתנדבות גם בכנסת.

מכלוף מיקי זוהר: למה את לוקחת משכורת?

יעל גרמן: תהיה גם אתה, למה לא?

מכלוף מיקי זוהר: אני לא כמוך יפה נפש, זה כל ההבדל.

יעל גרמן: אתה מוותר, דרך אגב, על התוספת שכר שלך?

יעל גרמן: אתה מוותר או לא מוותר?

מכלוף מיקי זוהר: אמרתי לך – אני לא יפה נפש כמוך.

יואב קיש: זה לא הדיון.

יואב קיש: חבר הכנסת מיקי זוהר, תן לחברת הכנסת גרמן לסיים.

יואב קיש: אל תפריע עכשיו.

יעל גרמן: אז אני רוצה לסיים ולומר: מה שאנחנו נותנים – נותנים, זה במסגרת החוק, וכל דבר שהוא במסגרת החוק זה בסדר גמור.

יעל גרמן: מה שלא במסגרת החוק אנחנו לא יכולים להמציא ולא יכולים היום במחטף - - -

יואב קיש: זה לא מחטף, אבל לא משנה.

יעל גרמן: זה מחטף, ברגע האחרון, זה לבוא לקראת ראש עיר שרוצה לתת – אני חוזרת ואומרת:

יעל גרמן: אתנן פוליטי - - -

מכלוף מיקי זוהר: למי?

מכלוף מיקי זוהר: למי?

יואב קיש: כמו שאת עשית בהרצליה.

יעל גרמן: אבל זה לא אותו הדבר.

יעל גרמן: כאשר יש חוק - - -

יואב קיש: מיקי, עזוב, עזוב.

יואב קיש: אני ואתה לא מסכימים אתה, אבל תן לה את הזכות לסיים את דבריה ואנחנו אחרי זה נצביע.

יעל גרמן: למי שזה לא יהיה – זה לא ראוי.

יעל גרמן: צריך להבין שכספי ציבור זה דבר שאנחנו, אנחנו פה בכנסת, צריכים לשמור, ולא לתת את זה כמתנה ואנחנו היום - - -שלנו, שאנחנו צריכים לשמור.

יואב קיש: תודה.

יואב קיש: אני מעלה את החוק להצבעה.

יואב קיש: מי בעד החוק?

יואב קיש: מי נגד?

יואב קיש: בעד – 2

יואב קיש: נמנעים –אין

יואב קיש: תודה, החוק עבר.

יואב קיש: הישיבה נעולה.